Docado di idiomi

Docado di idiomi esas docado e lernado di exterlanda o duesma linguo o lingui. La docado di idiomi esas brancho di aplikata linguistiko.

La kresko di relati inter diferanta nacioni qui parolas idiomi diferanta l'unu de l'altru kreis la bezono di laboristi qui povas parolar plu kam 1 idiomo. La konoco di plura idiomi esas multe importanta por komerco, turismo, internaciona relati, teknologio, komuniko e cienci. Multa landi, exemple Sud-Korea, Japonia e Popul-Republiko Chinia formuligas edukala politiki kun skopo docar adminime 1 linguo stranjera dum la primara e sekundara skolala nivelo. Altra landi, exemple Singapur, Pakistan, Malaizia e Filipini usas duesma oficala linguo en lua guverni.

Kategorio:Docado
Kategorio:Linguistiko